Excess Vs Deduct แตกต่างกันอย่างไร?

คุณ…เคยโดนเรียกเก็บ ค่า Excess หรือ ค่า Deduct หรือไม่? และเคยสงสัยกันไหมคะว่าทั้งสองอย่างนี้มีความแตกต่างกันอย่างไร? ประกัน.com มีคำตอบมาให้คุณแล้วค่ะ

ค่า Excess คือ ค่าเสียหายส่วนแรกที่ผู้เอาประกันต้องจ่ายให้กับบริษัทประกันภัยในกรณีที่ “ไม่สามารถบอกรายละเอียดข้อมูลของคู่กรณีให้กับบริษัทประกันภัยทราบได้เมื่อแจ้งเคลมประกัน” ซึ่งเป็นเงื่อนไขที่ถูกกำหนดไว้โดยเป็นข้อกำหนดตามมาตรฐานที่มีอยู่ในกรมธรรม์ทุกฉบับ
ตัวอย่างเช่น ไม่สามารถระบุสาเหตุที่ตัวรถ บุบ แตก หรือมีรอยถูกขีดข่วนได้ และไม่สามารถระบุรายละเอียดของคู่กรณีได้ เช่น เลขทะเบียนรถ รวมถึง วัน เวลา และ สถานที่ เมื่อเกิดเหตุการณ์

ค่า Excess  จะถูกเรียกเก็บครั้งละ
1,000 บาท ต่อ “เหตุการณ์”
หากระบุได้ว่าสาเหตุที่ทำให้เกิดความเสียหายต่อตัวรถนั้นเกิดจากอะไร
"จะไม่ต้องจ่ายค่าExcess นั่นเอง"
(เหตุการณ์ คือ เหตุการณ์ที่แจ้งเคลม แต่ละครั้ง ณ.สถานที่ ที่เกิดเหตุ หรือ ในวัน และ เวลานั้นๆ )

ค่า Deduct คือ ค่าเสียหายส่วนแรกที่ระบุอยู่ในเงื่อนไขของแผนประกัน ว่าผู้เอาประกันจะเลือกจ่ายค่าDeduct เป็นจำนวนเงินเท่าไหร่ เช่น 3,000 บาท หรือ5,000 บาท หากผู้เอาประกันเลือกซื้อประกันภัยแบบไม่มีค่าDeduct ผู้เอาประกันก็ไม่ต้องเสียค่า Deduct นั่นเองค่ะ

“เงื่อนไขต่าง ๆขึ้นอยู่ที่บริษัทประกันภัยกำหนดนะคะ”
ก่อนเลือกซื้อประกันภัยทุกครั้งควรศึกษาข้อมูลและปรึกษาผู้เชี่ยวชาญ
เพื่อให้ได้รับความคุ้มครองที่ดีที่สุดค่ะ

ประกันรถยนต์มีไว้อุ่นใจกว่า สั่งซื้อประกันภัยรถยนต์กับผู้เชี่ยวชาญ คลิกprakun.com หรือโทร 02 881 1888

ด้วยความห่วงใยจาก ประกัน.com