เมื่อเกิดอุบัติเหตุควรทำอย่างไร?

เหตุการณ์ที่ไม่คาดคิดเกิดขึ้นได้เสมอ อย่างเช่นอุบัติเหตุทางรถยนต์ ไม่ว่าจะเป็นการชนหรือเพียงแค่เฉี่ยว คงไม่มีใครอยากให้เกิดขึ้นจริงไหมคะ ? แต่หากเมื่อเกิดขึ้นแล้ว หลาย ๆคนที่ไม่มีประสบการณ์อาจจะตกใจและทำอะไรไม่ถูก วันนี้ทางประกัน. com จึงนำเอาสิ่งที่ควรจะทำเมื่อเกิดอุบัติเหตุขึ้นว่าควรทำอย่างไร เพื่อเป็นแนวทางในการแนะนำด้วยความห่วงใยค่ะ

1.มีสติ

สิ่งแรกที่เราควรมีในการขับรถไม่ว่าจะเกิดเหตุการณ์อะไรก็คือ สติ หากเรามีสติเราจะสามารถแก้ไขสถานการณ์ได้อย่างดี

2.หยุดรถ

ควรหยุดรถทันทีเมื่อเกิดการชนหรือเฉี่ยวและไม่ควรขับหนีออกจากที่เกิดเหตุเพราะอาจจะทำให้เรากลายเป็นผู้ผิดและถูกดำเนินคดีหนักกว่าเดิมได้

3.แลกเปลี่ยนข้อมูลกับคู่กรณี

ถามข้อมูลให้ครบถ้วน โดยเฉพาะ ชื่อ เบอร์โทร ใบขับขี่ ประกันรถ ยี่ห้อรถยนต์ หรือ เลขทะเบียนรถ

4.โทรแจ้งประกัน

แจ้งเหตุกับบริษัทประกันทันที บริษัทประกันบางทีมีนโยบายให้ผู้เคลมแจ้งเหตุทันที เพื่อที่จะได้รับความคุ้มครองที่ถูกต้องสูงสุด

5.ถ่ายรูป

หากเกิดอุบัติเหตุกลางถนนและไม่หนักมาก ให้รีบถ่ายรูปเหตุการณ์ให้ครบทุกมุม และรีบเคลื่อนย้ายรถเข้าข้างทางเพื่อไม่ให้เกิดการติดขัดของจราจร หรือหากได้รับบาดเจ็บก็ควรถ่ายเก็บไว้เช่นกัน หรือเซฟจากกล้องหน้ารถไว้

6.โทรเรียกตำรวจ

ควรทำบันทึกประจำวันไว้ ซึ่งบางบริษัทประกันอาจขอข้อมูลเรื่องคดีเมื่อทำเรื่องเคลม

7.จดบันทึกข้อมูลสำคัญของเหตุการณ์ / ถ่ายVDO

เวลา สถานที่ที่เกิดเหตุ สภาพรถของทั้ง 2 ฝ่าย และรถของเรากับคู่กรณีกำลังวิ่งไปทางไหน

8.หาพยาน

สามารถหาผู้ที่เห็นเหตุการณ์เพื่อขอความช่วยเหลือ หรือหลักฐานเพิ่มเติมในการเคลมประกันได้

หวังว่าจะเป็นแนวทางให้ไม่มากก็น้อยในการปฏิบัติตัวหากเกิดเหตุฉุกเฉิน แต่ทางที่ดีขับขี่รถปลอดภัยตามกฏจราจร และเพิ่มความอุ่นใจด้วยประกันรถ ที่หากคุณมีประกันรถยนต์ไม่ว่าจะเกิดเหตุอะไร ประกันก็จะคอยคุ้มครองและดูแลจัดการปัญหาต่าง ๆให้คุณได้เรียบร้อยนั่นเอง สนใจประกันรถยนต์ คลิกเลย